  Анжелика Тихонова корреспондент 2020-тӥ арын «Большой ремонт» ӵектос улсын Грак ёросысь ньыль мерлыко ужъюртъёсты тупатъялозы. Со сярысь ёрослэн тӧроез Виктор Белов «ВКонтакте» мерлыко вотэсысь бамаз ивортӥз. Гракысь А. В. Марченко нимо шор ёзо школалэсь липетсэ тупатъялозы (642 сюрс 215 манет тыр); Пор Вожойысь П. И. Бельский нимо шор ёзо школаын кыр канализациез лэсьтозы (962 сюрс 527 манет тыр); Бадӟым Вожой гуртысь Лулчеберет юртэ но Порым гуртысь Лулчеберет юртэ тылпулэсь утиськонъя асэрказ ужась сингнализация пуктозы (нырысетӥезлы - 201 сюрс 700 манет висъялозы, кыкетӥезлы - 195 сюрс 300 манет).  Кылем арын «Большой ремонт» ӵектос улсын Грак ёросысь 10 мерлыко ужъюртъёслэсь липетъёссэс рос-прос тупатъязы, куатяз выль укноос пуктылӥзы, витяз – инженерной сӧзнэтэз рос-прос лэсьтӥзы. Элькун но муниципал кылдытэтъёсысь оглом 16 миллион 600 сюрс манет кутӥзы Тодэ вайытом, улосвыл ӵектос улсын туэ озьы ик Глаз ёросысь кык школаосты тупатъялозы.  Тегъёс: Мерлык Удмуртия школаос тупатъянужъёс лэсьтськон Грак 100ар  